સુષ્મા સ્વરાજ અને નિર્મલા સીતારમણ સાથે મુલાકાત કર્યા બાદ અમેરિકી વિદેશ મંત્રી માઈક પોપેયો અને સંરક્ષણ મંત્રી જિમ મેટીસ બપોરે પ્રધાનમંત્રી મોદી સાથે પણ મુલાકાત કરશે. ભારત આવતા પહેલા માઈક પોપેયોએ ઈસ્લામાબાદમાં પાકિસ્તાનના નવા પીએમ ઈમરાન ખાન સાથે પણ મુલાકાત કરી છે. પોપેયો અને ઈમરાન વચ્ચે ક્ષેત્રીય સુરક્ષા સાથે જોડાયેલા ઘણા પાસાંઓ પર વાતચીત થઈ છે. કહેવામાં આવી રહ્યુ છે કે પોપેયો અને ઈમરાન વચ્ચે થયેલી વાતચીતનો ઉલ્લેખ ગુરુવારે થનારી વાતચીતમાં થઈ શકે છે. ભારત અને અમેરિકા વચ્ચે આ પહેલી 2+2 વાતચીત છે જેનો નિર્ણય જૂન 2017 માં તે સમયે લેવામાં આવ્યો હતો જ્યારે પ્રધાનમંત્રી નરેન્દ્ર મોદી અને અમેરિકી રાષ્ટ્રપતિ ડોનાલ્ડ ટ્રમ્પની વ્હાઈટ હાઉસમાં દ્વિપક્ષીય વાતચીત થઈ હતી.